RoLLMHub/RoSchoolToUniQA huggingface dataset:
O persoană care ar dori să sprijine, dezinteresat, dezvoltarea tinerelor talente din sport ar putea să își înființeze:
A. un partid politic
B. un ONG
C. o firmă privată
D. un grup primar
Răspuns corect: B
Unul dintre dezavantajele învățământului online este:
A. accentul pus pe aplicabilitatea informațiilor achiziționate în timpul orelor de curs
B. reducerea comportamentelor violente în rândul elevilor
C. interacțiunea slabă dintre elevi, care le afectează relațiile sociale
D. accesul facil la resursele educaționale electronice
Răspuns corect: C
În familiile din societățile tradiționale, relațiile dintre părinți și copii erau caracterizate prin:
A. democratizarea intensă a raporturilor dintre adulți și copii
B. o foarte mare toleranță a părinților față de acțiunile copiilor lor
C. autoritate și dominanță părintească asupra copiilor
D. libertate extinsă a copiilor privind alegerile legate de carieră
Răspuns corect: C
Religia reprezintă:
A. un sistem unitar de credințe și practici cu privire la lucrurile sacre
B. o activitate de comunicare interumană desfășurată de către preoți
C. un sistem complex de semne, simboluri și reguli lingvistice
D. o organizație al cărei obiectiv este cucerirea și influențarea puterii
Răspuns corect: A